**Lisa 4**

**Lähteülesanne**

**Narva Tööstuspargi 3. etapi detailplaneeringu KSH hankekirjeldus**

**1. Hankelepingu ese ja üldandmed**

1.1 Hankelepingu esemeks on Narva Tööstuspargi 3. etapi üldplaneeringu muutva detailplaneeringu koostamisega kaasneva keskkonnamõju strateegilise hindamise läbiviimine.

1.2 Planeeritava ala asukoht: detailplaneeringu maa-ala asub Narva linnas Elektrijaama linnaosas Kadastiku karjääride piirkonnas Väike-Kadastiku järve ümber (kruntide katastritunnused 51106:001:0222, 51106:001:0264, 51106:001:0183, 51106:001:0187 ja 51106:001:0184). Planeeringualal paikneb RMK Narva metskonna hallatavad kinnistud (katastritunnustega 51106:001:0187 ja 51106:001:0184).

1.3 Detailplaneering on algatatud huvitatu isiku SA Ida-Virumaa Tööstusalade Arendus (Keskväljak 4, Jõhvi, reg-kood 90003841) ettepanekul.

1.4 Planeeringuala hõlmatava ala suurus kokku on 134,7 ha. Asukoha joonis on lisatud käesolevale lähteülesanne kirjeldusele (joonis lisas 4.1).

1.5 Kehtiva „Narva linna tööstuspiirkonna linna osa üldplaneeringu“ seletuskirja järgi on antud ala maakasutuse sihtotstarbeks metsamajandusmaa, kus metsaala ümbritseb Narva linna ühe rohevõrgustiku tuumalana käsitletud Väike-Kadastiku järve piirkonda ning seda tuuakse välja potentsiaalse rekreatsioonialana. „Ida-Viru maakonnaplaneering 2030+“ käsitleb planeeringuala maismaaosa tervikuna perspektiivse kaitsemetsana, mis paikneb kohaliku tähtsusega rohevõrgustiku tuumala. Väike-Kadastike järve ümbritseva piirkonna kui Balti SEJ tootmiskompleksi ülejäänud linnast eraldava Narva linna rohevõrgustiku ühe põhielemendi juhtfunktsiooniks on määratud looduslik haljasmaa (kokku 159 ha), kuhu hoonestus ette nähtud ei ole. Rohealadele pole kehtiva üldplaneeringu kohaselt „lubatud arendada ehitustegevust v.a tehniliste kommunikatsioonide või haljasalade sihipärase kasutamisega seonduvaid ehitisi“ (lk. 31). Algatatud detailplaneeringu ala paikneb ka lubjakivimaardla piirkonnas, mistõttu vastava ala kasutusele võtmine tööstuspargina välistab selle potentsiaalselt hilisema kasutamise maardlana.

1.6 Narva Tööstuspargi 3 etapi detailplaneering toob kaasa kehtiva Narva Linna Tööstuspiirkonna linna osa üldplaneeringu muutmise ettepaneku. Säilitava roheala ulatus ja (rohekoridoride) struktuur määratakse planeeringu protsessis, lähtuvalt strateegilise keskkonnamõjude hindamise tulemusest.

1.7 Detailplaneeringu koostamise ülesandeks on Narva linnas Elektrijaama linnaosas 134,7 ha suurusel maa-alal olemasolevate kinnistute osadeks jagamine ning moodustatud kruntidele maakasutuse sihtotstarvete ja ehitusõiguse määramine.

1.8 Planeeringualale soovitakse kavandada veemotospordikeskus.

**2. Arvestamisele kuuluvad planeeringud ja dokumendid**

2.1 Ida-Viru maakonnaplaneering 2030+ koos lisadega (kehtestatud Ida-Viru maavanema 28.15.2016 korraldusega nr 1-1/2016/278)

2.2 Narva linna üldplaneering (kehtestatud Narva Linnavolikogu 24.01.2013 otsusega nr 3).

2.3 Narva linna üldplaneeringu keskkonnamõju strateegilise hindamise aruanne (koostanud AS Pöyry Entec, 2009-2010).

2.4 Narva Linna Tööstuspiirkonna linna osa üldplaneering (koostanud AS Pöyry Entec, 2010, kehtestatud Narva Linnavolikogu 21.10.2010 otsusega nr 143).

2.5 Narva Linna Tööstuspiirkonna linna osa üldplaneeringu keskkonnamõju strateegilise hindamise aruanne. (AS Pöyry Entec 2008)

2.6 Narva Linnavolikogu 24.01.2019 otsus nr 1 „Narva Tööstuspargi 3 etapi detailplaneeringu koostamise algatamine ja keskkonnamõjude strateegilise hindamise koostamise algatamine“

2.7 Narva Tööstuspargi 3. etapi planeeringu lahenduse eskiis (joonis lisas 4.2)

2.8 Narva Linnavolikogu 20.06.2019 otsus nr 41 “Narva Linnavolikogu 24.01.2019 otsuse nr 1 „Narva Tööstuspargi 3 etapi detailplaneeringu koostamise algatamine ja keskkonnamõjude strateegilise hindamise koostamise algatamine“ alapunkri 3.1 muutmine ning uue detailplaneeringu ja keskkonnamõju strateegilise hindamise ala piiride kinnitamine”.

2.9 Kavandatava veemotospordikeskuse eskiis (joonis lisades 4.3 ja 4.4)

2.10 Muud nimetamata, kuid seonduvad ja ühisosi omavad planeeringud, keskkonnamõjude hindamised, keskkonnauuringud, õigusaktid, riiklikud strateegilised dokumendid, arengukavad.

**3. Töö teostamise tingimuste kirjeldus**

3.1 Keskkonnamõjude strateegilise hindamise viib läbi Töövõtja esindajana juhtekspert, kes peab vastama KeHJS § 14 toodud KMH juhteksperdi tingimustele. KSH väljatöötamiskavatsuse ja põhiaruande koostamiseks tuleb kaasata või konsulteerida vastava eriala spetsialistidega/ekspertidega, keda aktsepteerivad ka menetlusse kaasatud ministeeriumid, Huvitatud isik ja Tellija. Ekspertide pädevus tuleb eelnevalt kooskõlastada Keskkonnaministeeriumi ja Tellijaga.

3.2 Töövõtja poolt pakutud pakkumuse maksumuses peavad sisalduma kõik kulud, sh kõikide tööde ja toimingute teostamine, mis ei ole käesolevas tehnilises kirjelduses nimetatud, kuid mis oma olemuselt kuuluvad lepingu esemega seotud tööde hulka.

**4. Töövõtja ülesanneteks on:**

4.1. Narva Tööstuspargi 3. etapi detailplaneeringu KSH koostamine ja läbiviimine;

4.2. Osalemine KSH koostamisega seotud koosolekutel ja aruteludel;

4.3. Tegeleda KSH koostamise kommunikatsioonitegevusega (Tellija ja Huvitatud isikuga kooskõlastatult), sh nõustada Tellijat ja Huvitatud isikut kommunikatsioonisõnumite ettevalmistamisel, koostada avalike teadaannete mustandid jms vastavalt PlanS ja KeHJS sätestatud nõuetele.

4.4. KSH läbiviimisega seotud ja huvitatud osapoolte kontaktisikute ning nende töögruppide väljaselgitamine, kokku kutsumine, kohtumiste korraldamine ning iga huvigrupiga sisuliste arutelude läbiviimine. Kohtumisteks vajalike materjalide ettevalmistamine, nende kooskõlastamine Tellija ja Huvitatud isiku esindajaga ning kohtumise protokollide koostamine. Igale kohtumisele tuleb kaasata ka Tellija ja Huvitatud isiku esindaja(d);

4.5. koostöös Tellija ja Huvitatud isikuga KSH aruande koostamise tulemuste tutvustamine avalikul arutelul, sh vajalike ekspertide avalikule arutelule kaasamine. Töö mahu hulka kuulub ka kohtumisteks vajalike materjalide ettevalmistamine ja protokollide koostamine;

4.6. KSH koostamise protsessi käigus huvitatud isikutelt laekunud kirjalikele seisukohtadele koostöös Tellija ja Huvitatud isikuga kirjalike sisuliste vastuste mustandite koostamine.

4.7. KSH läbiviimise käigus avaldunud probleemidest Tellijale ja Huvitatud isikule ülevaatearuande koostamine.

4.8.      Hinnata ka tööstuspargi ja planeeritava motospordikeskuse vastastikune ja koosmõju.

4.9. Töö tulemusena anda sisend soovitustena võimalikele lahendustele nii tööstuspargi optimaalsele kasutava ala ulatusele, funktsioonidele kui veemotospordi keskuse rajamisele.